Нельга сказаць, што Георгій Каніскі арганічна ўвайшоў у кантэкст грамадска-палітычных працэсаў Рэчы Паспалітай. Не падлягае сумневу, што ён выяўляў і абараняў інтарэсы Расійскай імперыі, у межах якой Магілёўскі епіскап нарадзіўся ды выхоўваўся. У той жа час, ён пазнаёміўся з беларускай нацыянальна-рэлігійнай традыцыяй, дасягненнямі філасофскай, прававой і палітычнай думкі нашага краю. Як адзначае П.С. Шкурынаў, на Каніскага ўплывалі ідэі Ф. Скарыны, А. Волана, С. Буднага, іншых беларускіх мысляроў і асветнікаў (11).